Document ID: /roh_data/filtered/swiss_laws_in_ROH.jsonl.gz/27

170.700

Ordinaziun davart il provediment da material da biro tar l'administraziun chantunala

dals 28-08-2012 (versiun dals 01-10-2012)

sa basond sin l'art. 45 al. 1 da la constituziun chantunala1)

relaschada da la regenza ils 28 d'avust 2012

1. Disposiziuns generalas

Object e champ d'applicaziun

Art.  1 1 Questa  ordinaziun  regla  il  provediment  da  material  da  biro  tar  l'administraziun chantunala.

2 Ella vegn applitgada confurm al senn per ulteriuras acquistadras e per ulteriurs acquistaders sco las dretgiras chantunalas ed autras instituziuns e persunas che han ina relaziun cun il chantun.

3 Il   material   da   biro   cumpiglia   cunzunt   artitgels   da   biro,   material   da   diever   per l'instrucziun   en   scola,   maschinas   da   biro   ed   apparats   da   copiar   inclusiv   il mantegniment sco er stampats.

2. Princips administrativs

Acquisiziun e diever

Art.  2 1 Il material da biro sto vegnir acquistà e duvrà tenor ils princips da la spargnusadad, da la rentabilitad e da l'ecologia.

Responsabladad dals custs

Art.  3 1 La responsabladad dals custs per il provediment da material da biro è chaussa dals posts da servetsch.

2 Mintga post da servetsch maina in agen conto da quint.

1) DG 110.100 * tabellas da las modificaziuns a la fin dal relasch

1

170.700

Concepziun da stampats

Art.  4 1 Per la concepuziun da stampats applitgescha l'administraziun chantunala in maletg unitar («corporate design»).

2 Standardisads   vegnan   cunzunt   stampats   da   massa   sco   cuvertas   en   furma   da cuvertas unitaras, cartas da visita, etichettas d'adressas, formulars e broschuras.

3 Al maletg unitar appartegna il diever cuminaivel da las designaziuns tudestgas, rumantschas e talianas.

4 La concepziun en il cas singul vegn prescritta da la centrala per stampats e material en ina directiva davart il «corporate design».

5 Responsabels per observar las prescripziuns tenor la directiva davart il «corporate design» èn ils posts da servetsch.

Acquisiziun

Art.  5 1 Tar l'acquisiziun da material da biro vegn da princip resguardada l'offerta la pli favuraivla.

2 En   mintga   cas   sto   vegnir   pretendida   in'offerta   da   la   centrala   per   stampats   e material.

3 Sche   la   centrala   per   stampats   e   material   n'offrescha   betg   ils   products   e   las prestaziuns giavischadas u sche sia offerta n'è betg la pli favuraivla, po l'acquistadra u l'acquistader cumprar ils products u las prestaziuns sin il martgà liber.

3. Organisaziun da la centrala per stampats e material

Incumbensas

Art.  6 1 La centrala per stampats e material sustegna l'acquisiziun da material da biro tar l'administraziun chantunala.

2 Ella   metta   a   disposiziun   ina   butia   online,   nua   che   tut   il   material   da   biro   vegn empustà.

3 L'intermediaziun   d'incaricas   da   stampa   e   l'organisaziun   dals   fatgs   da   copiar   èn concepidas sco andaments standardisads.

Surdada d'incumbensas

Art.  7 1 Per incumbensas che vegnan surdadas da la centrala per stampats e material valan las disposiziuns dal dretg da submissiun.

2

170.700

4. Disposiziuns finalas

Aboliziun da relaschs

Art.  8 1 Cun l'entrada en vigur da questa ordinaziun vegn abolida l'ordinaziun per cuvrir ils custs per material da biro en l'administraziun chantunala dals 28 d'avrigl 1997.

Art.  9 1 Questa ordinaziun entra en vigur il 1. d'october 2012.

Entrada en vigur

3

170.700

Tabella da las modificaziuns - tenor conclus

Conclus 28-08-2012

Entrada en vigur 01-10-2012

Element relasch

Modificaziun emprima versiun

Publicaziun en la CUL 
4

170.700

Tabella da las modificaziuns - tenor element

Element relasch

Conclus 28-08-2012

Entrada en vigur 01-10-2012

Modificaziun emprima versiun

Publicaziun en la CUL 
5